રજનીકાંતની ફિલ્મ કાલા પર પહેલા રોક લગાવવામાં આવી હતી પરંતુ હવે આ ફિલ્મ સમગ્ર દેશમાં રિલીઝ થઇ ચુકી છે. સુપ્રિમ કોર્ટે રજનીકાંતની ફિલ્મ કાલાની રિલીઝ પર રોક લગાવવાની ના કહેતા, આજે ફિલ્મ રિલીઝ થઇ ગઇ છે. સાઉથ સુપરસ્ટાર રજનીકાંતનાં ફેન્સ આ ફિલ્મને લઇને કેટલા ક્રેઝી તેનો અંદાજ તમે એ વાતથી લગાવી શકો છો કે જે થિયેટરમાં રજનીકાંતની કાલા ફિલ્મનું પોસ્ટર લગાવવામાં આવ્યુ છે તેને ફેન્સે દૂધ ચઢાવ્યુ હતુ. કાલા ફિલ્મનું પ્રોડક્સન રજનીકાંતનાં જમાઇ ધનુષની કંપની વંડરબારે કર્યુ છે. જ્યારે ફિલ્મનાં નિર્દેશક પા રંજીત છે. ફિલ્મમાં રજનીંકાત કરપ્શનથી લડતા જોવા મળશે. જ્યારે નાના પાટેકર ફિલ્મમાં એક કદ્દાવર નેતાની ભૂમિકામાં જોવા મળશે.